b'\n_START_ARTICLE_\nBo\xc5\xbei\xc4\x8dni studenec\n_START_SECTION_\nAnaliza\n_START_PARAGRAPH_\nKratka proza Ivana Sivca Bo\xc5\xbei\xc4\x8dni studenec je iz\xc5\xa1la v Zbirki Sre\xc4\x8dna Dru\xc5\xbeina. Zgodbo pripoveduje ena od glavnih knji\xc5\xbeevnih oseb, Tina Erjavec, kot vsevedni pripovedovalec. Glavni literarni liki so \xc4\x8dlani sre\xc4\x8dne oziroma sme\xc5\xa1ne dru\xc5\xbeine Erjavec. O\xc4\x8de Janez mama Ma\xc5\xa1a ter njun devetletni sin Jernej najve\xc4\x8dkrat poimenovan kar Nejc in trinajstletna h\xc4\x8derka Tina. Avtor je zgodbo zasnoval na raziskovalni nalogi o bo\xc5\xbei\xc4\x8du, ki jo je dobila Tina v \xc5\xa1oli za doma\xc4\x8do nalogo \xc4\x8dez bo\xc5\xbei\xc4\x8dno-novoletne praznike leta 2003, kar je knji\xc5\xbeevni \xc4\x8das v literarnem delu. Dogajalni prostor je gozd, hi\xc5\xa1a dru\xc5\xbeine Erjavec in babice, mesto in cerkev. \xc4\x8clani dru\xc5\xbeine Erjavec in stranski literarni liki, ki so: babica, policisti in gasilci, sosed, doma\xc4\x8di \xc5\xbeupnik, mo\xc5\xa1ki pred cerkvijo in mo\xc5\xa1ki na ulici, so Tini pri\xc4\x8darali pravo bo\xc5\xbei\xc4\x8dno vzdu\xc5\xa1je na podlagi katerega je napisala svojo raziskovalno nalogo.'